Diari Oficial de la Generalitat Valenciana


Sumari del DOGV 9424, del 09-09-2022 (2022/8077)

RESOLUCIÓ de 28 de juliol de 2022, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions adreçades al desenvolupament d'itineraris integrats per a la inserció sociolaboral de persones en situació o en risc d'exclusió social per a l'exercici 2022, i se'n dona publicitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9424

Data del DOGV
:   09-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8077


Data del document
:   28-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 28 de juliol de 2022, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions adreçades al desenvolupament d'itineraris integrats per a la inserció sociolaboral de persones en situació o en risc d'exclusió social per a l'exercici 2022, i se'n dona publicitat. [2022/8077]  
Vistes les sol·licituds d'ajuda presentades a l'empara de la Resolució de 30 de març de 2022 (DOGV 9313, 05.04.2022), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2022 les subvencions adreçades al desenvolupament d'itineraris integrats per a la inserció sociolaboral de persones en situació o en risc d'exclusió social.  
Vista la proposta de resolució de la Comissió d'Avaluació sobre la concessió i denegació de les ajudes, formulada en compliment del que es preceptua en l'article 13 de l'Ordre 10/2017, de 29 de novembre (DOGV 8182, d'01.12.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions adreçades al desenvolupament d'itineraris integrats per a la inserció sociolaboral de persones en situació o en risc d'exclusió social d'acord amb els criteris de valoració establits en el precepte esmentat, i tenint en compte la quantia màxima a concedir de 7.000.000 euros establida en la Resolució de 30 de març, de la directora general d'Acció Comunitària i Barris Inclusius, per a la concessió de subvencions adreçades al desenvolupament d'itineraris integrats per a la inserció sociolaboral de persones en situació o en risc d'exclusió social.  
En virtut del que s'ha exposat, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, i d'acord amb el que es preveu en el punt resolutiu seté de la Resolució de 30 de març de 2022 i l'article 13 de l'Ordre 10/2017, resolc:  
  
Primer  
Concedir la subvenció a les entitats del tercer sector d'acció social que figuren en l'annex I d'aquesta resolució per a la realització, en l'exercici 2022, dels projectes adreçats al desenvolupament d'itineraris integrats per a la inserció sociolaboral de persones en situació o en risc d'exclusió social i pels imports que en aquest annex s'indiquen.  
  
  
Segon  
Denegar la subvenció a les entitats del tercer sector d'acció social que figuren en l'annex II d'aquesta resolució, pels motius que s'hi indiquen.  
  
Tercer  
Els projectes objecte d'aquesta subvenció estan emmarcats dins del Programa operatiu del Fons Social Europeu 2014-2020 de la Comunitat Valenciana, tal com s'estableix en l'article 1 de l'Ordre 10/2017, i l'article tercer de la Resolució de 30 de març de 2022, actuacions susceptibles de ser cofinançades per la Unió Europea a través del Programa operatiu del Fons Social Europeu (FSE) de la Comunitat Valenciana 2014-2020, com a resposta de la Unió a la pandèmia de Covid-19.  
  
  
Quart  
Els projectes objecte d'aquesta subvenció tenen com a finalitat el finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o en risc d'exclusió social que es desenvolupen en l'àmbit de territorial de la Comunitat Valenciana, de conformitat amb l'article 3 de l'Ordre 10/2017.  
  
Cinqué  
El règim de pagament de les ajudes, d'acord amb la previsió establida en l'article 14 de l'Ordre 10/2017, serà el que es disposa en el resolc huité de la Resolució de 30 de març de 2022.  
En conseqüència, es lliurarà de manera anticipada, una vegada concedides les ajudes, el 100 % de l'import de la subvenció, de conformitat amb la previsió establida en l'article 44.1.b de la Llei 8/2021, de 30 de desembre, de pressupostos de la Generalitat per a l'exercici 2022.  
El termini per a la presentació de la documentació justificativa del total de la subvenció i presentació de la memòria tècnica del projecte finalitzarà el 31 de gener de 2023.  
  
Sisé  
D'acord amb el que es disposa en l'article 171.5 de la Llei 1/2015, de 6 de febrer, les entitats beneficiàries estaran exemptes de la constitució de garanties per pagaments anticipats, per ser entitats del tercer sector d'acció social sense ànim de lucre que desenvolupen projectes o programes vinculats a l'àrea d'acció social.  
  
Seté  
La justificació de la subvenció concedida per part de les entitats del tercer sector d'acció social beneficiàries serà telemàtica i s'ajustarà al que es preveu en l'article 15 de l'Ordre 10/2017.  
Els límits màxims acceptats en el capítol de despeses de personal i el full de seguiment de les activitats consten en la publicació de la convocatòria com a annexos III i IV.  
  
Huité  
El pagament d'aquestes subvencions es realitzarà amb càrrec al programa pressupostari 313.50, Inclusió social, línia de subvenció S6729000, per un import de 7.000.000 euros del pressupost de la Generalitat per a l'exercici 2022.  
  
Nové  
El Pla de control es realitzarà d'acord amb el que s'estableix en els articles 16 de l'Ordre 10/2017, i 10 de la Resolució de 30 de març de 2022.  
  
Contra aquesta resolució, que posa fi a la via administrativa, es pot interposar un recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa, i en la legislació de procediment administratiu comú vigent, sense perjudici que puguen interposar qualsevol altre que consideren pertinent.  
  
València, 28 de juliol de 2022.- La vicepresidenta del Consell i consellera d'Igualtat i Polítiques Inclusives, p. d. (Ordre 10/2017, de 29 de novembre), la directora general d'Acció Comunitària i Barris Inclusius: M. José Cortell Simón.